शुरूआती कुछ सप्ताह अपने चिकित्सक के लगातार सम्पर्क में रहे। कुछ पुरानी दवायें जैसे कि ट्राइसाइक्लिक एण्टीडिप्रसेन्ट को बेहतर है कि शुरूआत में कम मात्रा मे लिया जाये, फिर धीरे-धीरे उनकी मात्रा को बढ़ाया जाये। यदि आप अपने डाक्टर से परामर्श लेने नहीं जाते है तो हो सकता है कि आप दवाई की अपर्याप्त मात्रा लेते रहें। एस.एस.आर.आई. एण्टीडिप्रसेन्ट के साथ यह प्रक्रिया करने की आवश्यकता नहीं होती है। सामान्यतः ये दवाईयां उसी मात्रा मे शुरू की जाती है जिस मात्रा मे आपको बाद में भी लेना होता है। कभी भी प्रस्तावित मात्रा से ज्यादा मात्रा मे दवा खाने से किसी भी प्रकार का अतिरिक्त लाभ नहीं होता है। अगर आपको कुछ दवाओं से दुष्प्रभाव होते है तो भी कोशिश करें कि दवा न बन्द हो क्योंकि उनमें से ज्यादातर कुछ दिनों में स्वतः ही खत्म हो जाते है। दवा को तब तक बन्द न करें जब तक की दुष्प्रभाव अत्यंत ज्यादा न हो। अगर ऐसा हो तो शीघ्र ही अपने चिकित्सक से सम्पर्क करें। अगर आपको और ज्यादा खराब लगता है तो अपने चिकित्सक को अवश्य बतायें ताकि वह सही निर्णय ले सके कि दवा